
U  I M E   R E P U B L I K E   H R V A T S K E

P R E S U D A 

	Općinski sud u Rijeci, Prekršajni odjel, po sucu Meliti Šimić, na prijedlog i uz sudjelovanje više sudske savjetnice Bernarde Pešut, u prekršajnom postupku protiv okrivljenika Gorana Jekića, zbog djela prekršaja iz članka 54. stavak 1.t.1. i st.3. Zakona o suzbijanju zlouporabe droga (NN broj: 107/01, 87/02, 163/03, 141/04, 40/07, 149/09 i 84/11, 80/13, 39/19 – dalje u tekstu ZSZD-a),  pokrenutog optužnim prijedlogom MUP, PU PG Rijeka, Postaje pomorske policije Rijeka, Klasa:211-07/24-5/10530 podnesenim 26.travnja 2024.,  nakon glavne i javne rasprave održane i zaključene 12.lipnja 2026., u odsutnosti okrivljenika i i ovlaštenog tužitelja, na temelju članka 183. Prekršajnog zakona ("Narodne novine" broj 107/07, 39/13, 157/13, 110/15, 70/17, 118/18, 114/22 – dalje u tekstu PZ-a)  17.lipnja 2026.,javno je objavio i  

p r e s u d i o   j e

	okrivljenik Goran Jekić,sin Milana,OIB:34062452187, rođ. 2.listopada 1979. u Novom Sadu, Republika Srbija, s prebivalištem u Slavonskom Brodu, Brkića put 14,  prekršajno neosuđivan
         k r i v   j e 		
	što je,  

	21.travnja 2024. u 12,20 sati u Rijeci, Delta bb  neovlašteno posjedovao  drogu konoplju u količini od 1,00 grama,

dakle  posjedovao drogu, 

	čime je počinio prekršaj iz 54.st.1.t1.i st.3. Zakona o suzbijanju zlouporabe droga,  
	        
        pa se na temelju članka 54 stavka 1.t.1. i st.3 Zakona o suzbijanju zlouporabe droge,  okrivljeniku Goranu Jekiću,

i z r i č e  

novčana kazna u iznosu 800,00 eura (osamsto eura)

         Na temelju članka 33.stavka 11. PZ-a, okrivljenik je dužan novčanu kaznu platiti u roku od 30 (trideset) dana od dana pravomoćnosti ove presude. 

Na temelju članka 152.stavka 3. Prekršajnog zakona, ako okrivljenik u roku koji mu je određen za plaćanje novčane kazne uplati 2/3 izrečene novčane kazne, odnosno 533,33 eur smatrati će se da je izrečena novčana kazna u cijelosti plaćena.

	Ako okrivljenik izrečenu novčanu kaznu ne uplati u ostavljenom roku, ista će se na temelju članak 34. stavak 1. PZ-a naplatiti prisilno. 

II	Na temelju članak 76.a PZ-a, i članak 64. stavak 1. Zakona o suzbijanju zlouporabe droga, okrivljeniku se oduzimaju predmeti prekršaja, i to: drogu konoplju u količini od 1,00 grama, pobliže navedeno u zapisniku o  privremenom oduzimanju predmeta prekršaja i Potvrdi o privremenom oduzimanju predmeta serijski broj: 01606786 Postaje pomorske policije Rijeka, koju će po pravomoćnosti ove presude uništiti nadležno tijelo.   

III	Na temelju članak 138 stavka i članka 139. PZ-a okrivljenik je dužan nadoknaditi troškove prekršajnog postupka u iznosu od 30,00 eur ( trideset eura) u roku od 30 ( trideset) dana po pravomoćnosti ove presude  
Obrazloženje

1.  MUP, PU PG Rijeka, Postaja pomorske policije Rijeka, Klasa:211-07/24-5/10530 podnijela je 26.travnja 2024. optužni prijedlog  protiv okrivljenika zbog djela prekršaja činjenično i pravno pobliže opisanog u izreci ove presude. 
2.Na glavnu raspravu zakazanu za 12.lipnja 2026. nije pristupio uredno pozvani okrivljenik niti je opravdao svoj izostanak. 
2.1.Glavna rasprava je održana i  bez prisutnosti okrivljenika shodno odredbama čl. 167. st. 3. Prekršajnog zakona, budući je sud mišljenja da ispitivanje istog nije potrebno niti je od utjecaja na zakonito i pravilno donošenje presude, obzirom na dokaze u spisu iz kojih se može nedvojbeno utvrditi da je okrivljenik počinio prekršaj za koji se tereti  kao i krivnja okrivljenika te budući je okrivljeniku uručena Obavijest sukladno odredbi čl. 109. a Prekršajnog zakona u kojoj između ostalog stoji da se rasprava može održati i donijeti odluka o prekršaju i u njihovoj odsutnosti.
3. Sud je pročitao i izvršio uvid u  službenu zabilješku o preliminarnom ispitivanju materije nalik na drogu, potvrdu o privremenom oduzimanju predmeta serijski broj 01606786, izvješće o izvršenom postupanju, zapisnik o privremenom oduzimanju predmeta, zapisnik o ispitivanju osumnjičenika. 
3.1. Izvršen je uvid u  podatke Ministarstva pravosuđa i uprave, Odjela za prekršajnu evidenciju za okrivljenika iz koje proizlazi da okrivljenik  nije prekršajno kažnjavan.

4. Na temelju ovako provedenog postupka, materijalne dokumentacije koja prileži spisu osobito Izvješća o postupanju iz kojeg je razvidno da su policijski službenici prilikom postupanja 21.travnja 2024. na Delti bb osobnim pregledom okrivljenika utvrdili da isti  neovlašteno posjeduje  drogu  konoplju u količini od 1,00 grama te Sud nalazi utvrđenim da je okrivljenik 21.travnja 2024. u 12,20 sati u Rijeci, Delta bb neovlašteno posjedovao  drogu konoplju u količini od 1,00 grama.	
4.1.Na taj način, u ponašanju okrivljenika stekla su se sva obilježja djela prekršaja iz članak 54.st.1.t.1. i st.3.Zakona o suzbijanju zlouporabe droga. 
5.Odlučujući o prekršajnoj sankciji, sud je cijenio sve okolnosti koje utječu na njen izbor u smislu odredbe čl. 36. PZ, pa je tako ovaj Sud nije našao olakotne niti otegotne okolnosti. Uvjerenje je suda da će izrečena novčana kazne u izreci naznačenom iznosu postići svoju svrhu, te u dovoljnoj mjeri utjecati na okrivljenika da uvidi neprihvatljivost svojeg postupka zbog kojeg je kažnjen i odvratiti ga da ubuduće čini ovakve i slične prekršaje.
6. Sukladno odredbi članak 152. stavak 3. PZ-a, novčana kazna smatrat će se u cijelosti plaćenom ako okrivljenik plati dvije trećine izrečene novčane kazne u roku određenom ovom odlukom.
7. Na temelju članka 76.a PZ-a, i članak 64. stavak 1. Zakona o suzbijanju zlouporabe droga, okrivljeniku se oduzimaju predmeti prekršaja, drogu konoplju u količini od 1,00 grama pobliže navedeno u potvrdi o privremeno oduzetim premetima ser. broj 01606786, zapisnik o privremenom oduzimanju predmeta Postaje pomorske policije Rijeka, koju će po pravomoćnosti ove presude uništiti nadležno tijelo. 
8.  Sud  je   okrivljenika  obvezao  i na   plaćanje  paušalnog   troška prekršajnog postupka u iznosu od 30,00 eura koji je primjeren kako složenosti i dužini trajanja postupka. 
9. Slijedom svega iznijetoga, odlučeno je kao u izreci. 

Rijeka, 17.lipnja 2026.


[bookmark: _GoBack]Viša sudska savjetnica							Sudac
Bernarda Pešut, v.r.						    Melita Šimić, v.r. 




Uputa o pravnom lijeku:  
	Protiv ove presude stranke imaju pravo žalbe u roku od 8 (osam) dana od dana dostave prijepisa presude.  Žalba se podnosi Prekršajnom sudu u Rijeci u 2(dva) istovjetna primjerka, a o žalbi odlučuje nadležni Sud. 	

